נחש-שוטני ירוק

נחש-שוטני ירוק או נחש-זמורה ירוק (שם מדעי: Ahaetulla nasuta; ע"פ האקדמיה נָחָשׁ שׁוֹטָנִי) הוא מין נחש אסייתי בסוג נחש-שוטני שבמשפחת הזעמניים. במראהו הוא דומה למין נחש גפן ירוק אף שאין קשר אמיתי ביניהם.

מאפיינים 
אורכו של הנחש עד 190 ס"מ. הוא בעל גוף ירוק בולט עם צדיים משובצים בשחור ובהם גוון צהוב. הראש מוארך ומגודל והעיניים גדולות וצהובות והלסתות פעורות לרווחה ומכילות שיניים קטנות שהאחוריות מביניהם מעט ארסיות. הנחש דק ומתלפף סביב ענף קטן. נחש זה מזכיר זמורה של גפן, שוט או עלה מסתלסל מוארך ומכאן שמו.

הנחש מצוי ביערות הטרופיים של דרום-מזרח אסיה מהודו וסרי לנקה עד לקמבודיה ווייטנאם. הוא מחכה במארב על הענפים לטרף כמו לטאות שונות וצפרדעים ומכיש אותם במהירות.

נחשים אלה משריצים צאצאים חיים. הם קלים לגידול בשביה ואינם מסוכנים לאדם.

קישורים חיצוניים

הערות שוליים 

בעלי חיים שתוארו ב-1789
טקסונים שתוארו בידי ברנר-ז'רמין דה לספד
זעמניים
הודו: זוחלים
סרי לנקה: זוחלים
זוחלים ביערות הגשם של דרום-מזרח אסיה
זוחלים ביערות הגשם של תת-היבשת ההודית